สภาผู้แทนราษฎรไทย ชุดที่ 26

**สภาผู้แทนราษฎรไทย ชุดที่ 26** (14 พฤษภาคม พ.ศ. 2566 – 12 ธันวาคม พ.ศ. 2568) เป็นสภาล่างของรัฐสภาหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ประกอบด้วยสมาชิกจำนวน 500 คน โดย 400 คนเป็นสมาชิกสภาผู้แทนราษฎรแบบแบ่งเขตเลือกตั้ง และอีก 100 คนเป็นสมาชิกสภาผู้แทนราษฎรแบบบัญชีรายชื่อ

คณะกรรมการการเลือกตั้งได้ประกาศรับรองผลการเลือกตั้งสมาชิกสภาผู้แทนราษฎร เมื่อวันที่ 19 มิถุนายน พ.ศ. 2566 พระบาทสมเด็จพระวชิรเกล้าเจ้าอยู่หัวเสด็จพระราชดำเนินมาทรงประกอบรัฐพิธีเปิดประชุมรัฐสภาเมื่อวันที่ 3 กรกฎาคม ปีเดียวกัน และวันมูหะมัดนอร์ มะทา ได้รับเลือกเป็นประธานสภาผู้แทนราษฎรชุดนี้ในการประชุมครั้งแรกในวันถัดมา (4 กรกฎาคม)

สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 12 ธันวาคม พ.ศ. 2568

## องค์ประกอบของสภา
สภาผู้แทนราษฎรไทยประกอบด้วยสมาชิกสภาผู้แทนราษฎรจำนวน 500 ที่นั่ง จากพรรคการเมืองต่าง ๆ ดังต่อไปนี้

### จำนวนสมาชิกสภาผู้แทนราษฎรจำแนกตามพรรค ประเภทและภาค

## เหตุการณ์สำคัญ

* 19 มิถุนายน 2566: คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรทั้งหมด 500 คน 
* 3 กรกฎาคม 2566: รัฐพิธีเปิดประชุมรัฐสภาไทย
* 4 กรกฎาคม 2566: ที่ประชุมมีมติเลือกวันมูหะมัดนอร์ มะทา จากพรรคประชาชาติ เป็นประธานสภาผู้แทนราษฎร 
* 19 กรกฎาคม 2566: พิธา ลิ้มเจริญรัตน์ได้รับการเสนอชื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรีเป็นครั้งที่สอง แต่ก่อนที่จะมีการลงมติ ศาลรัฐธรรมนูญมีคำตัดสิน 7-2 เสียงให้พิธาหยุดปฏิบัติหน้าที่ และรัฐสภามีมติเสียงข้างมากว่าการเสนอชื่อบุคคลเดิมเป็นนายกรัฐมนตรีถือเป็นญัตติซ้ำ หลังจากนี้จะไม่เสนอชื่อพิธาซ้ำอีก
* 21 สิงหาคม 2566: พรรคเพื่อไทยและพรรคการเมืองอีก 10 พรรคมีมติตั้งรัฐบาลผสมร่วมกัน
* 22 สิงหาคม 2566: เศรษฐา ทวีสิน ได้รับการเสนอชื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี
* 7 สิงหาคม 2567: ศาสรัฐธรรมนูญมีมติยุบพรรคก้าวไกล ต่อมาสมาชิกพรรคก้าวไกลย้ายไปสังกัดพรรคประชาชน
*14 สิงหาคม 2567: ศาลรัฐธรรมนูญมีมติเสียงข้างมากถอดถอนเศรษฐา ทวีสิน ออกจากตำแหน่งนายกรัฐมนตรี จากการแต่งตั้งพิชิต ชื่นบาน ซึ่งขาดคุณสมบัติ เป็นรัฐมนตรีประจำสำนักนายกรัฐมนตรี
* 16 สิงหาคม 2567: แพทองธาร ชินวัตร แคนดิเดทนายกรัฐมนตรีจากพรรคเพื่อไทย ได้รับการเสนอชื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี
* 11 ธันวาคม 2567: พรรคพลังประชารัฐมีมติขับ สส. ในสังกัดของธรรมนัส พรหมเผ่า (กลุ่มธรรมนัส) จำนวน 20 คนออกจากพรรค ต่อมาสมาชิกย้ายไปสังกัดพรรคกล้าธรรม
* 27 กุมภาพันธ์ 2568: การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2568
* 18 มิถุนายน 2568: พรรคภูมิใจไทยถอนตัวจากการร่วมรัฐบาล
* 29 สิงหาคม 2568: ศาลรัฐธรรมนูญมีมติเสียงข้างมากถอดถอนแพทองธาร ชินวัตร ออกจากตำแหน่งนายกรัฐมนตรี จากเหตุการณ์การรั่วไหลของบทสนทนาทางโทรศัพท์ระหว่างไทย–กัมพูชา
* 5 กันยายน 2568: อนุทิน ชาญวีรกูล แคนดิเดตนายกรัฐมนตรีคนเดียวของพรรคภูมิใจไทย ได้รับการเสนอชื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี
* 12 ธันวาคม 2568: ยุบสภาผู้แทนราษฎร

## กฎหมายสำคัญ

### พระราชกำหนด
*3 สิงหาคม 2566 : พระราชกำหนดมาตรการป้องกันและปราบปรามอาชญากรรมทางเทคโนโลยี พ.ศ. 2566 
*28 พฤษภาคม 2568 : 
**พระราชกำหนดมาตรการป้องกันและปราบปรามอาชญากรรมทางเทคโนโลยี (ฉบับที่ 2) พ.ศ. 2568
**พระราชกำหนดการประกอบธุรกิจสินทรัพย์ดิจิทัล (ฉบับที่ 2) พ.ศ. 2568

### ร่างกฎหมาย
*22 มีนาคม 2567 : ร่างพระราชบัญญัติงบประมาณรายจ่ายประจำปีงบประมาณ พ.ศ. 2567
*27 มีนาคม 2567 : ร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ พ.ศ. .... (ร่างกฎหมายสมรสเท่าเทียม)
*10 กรกฎาคม 2567 : ร่างพระราชบัญญัติยกเลิกคำสั่งหัวหน้าคณะรักษาความสงบแห่งชาติ ที่ 14/2559 เรื่อง คณะกรรมการที่ปรึกษาการบริหารและการพัฒนาจังหวัดชายแดนภาคใต้ และการกำหนดอำนาจหน้าที่ของกองอำนวยการรักษาความมั่นคงภายในราชอาณาจักร ลงวันที่ 4 เมษายน พุทธศักราช 2559
*31 กรกฎาคม 2567 : ร่างพระราชบัญญัติงบประมาณรายจ่ายเพิ่มเติมประจำปีงบประมาณ พ.ศ. 2567
*21 สิงหาคม 2567 : ร่างพระราชบัญญัติว่าด้วยการออกเสียงประชามติ
* 5 กันยายน 2567 : ร่างพระราชบัญญัติงบประมาณรายจ่ายเพิ่มเติมประจำปีงบประมาณ พ.ศ. 2568
* 30 ตุลาคม 2567 : ร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. .... (ร่างกฎหมายห้ามตีเด็ก)
* 15 มกราคม 2568 : ร่างพระราชบัญญัติภาษีสรรพสามิต (ร่างกฎหมายสุราชุมชน)
* 23 กรกฎาคม 2568 : ร่างพระราชบัญญัติกองทุนการออมแห่งชาติ (ร่างกฎหมายหวยเกษียณ)
* 15 สิงหาคม 2568 : ร่างพระราชบัญญัติงบประมาณรายจ่ายประจำปีงบประมาณ พ.ศ. 2569

## รายชื่อสมาชิกสภาผู้แทนราษฎรแบบบัญชีรายชื่อ

### [[พรรคประชาชน (พ.ศ. 2567)|พรรคประชาชน]] (34)

### [[พรรคเพื่อไทย]] (29)

### [[พรรครวมไทยสร้างชาติ]] (13)

### [[พรรคกล้าธรรม]] (4)

### [[พรรคภูมิใจไทย]] (3)

### [[พรรคประชาธิปัตย์]] (3)

### [[พรรคประชาชาติ (พ.ศ. 2561)|พรรคประชาชาติ]] (2)

### [[พรรคพลังประชารัฐ]] (1)

### [[พรรคเสรีรวมไทย]] (1)

### [[พรรคไทยสร้างไทย]] (1)

### [[พรรคประชาธิปไตยใหม่]] (1)

### [[พรรคชาติไทยพัฒนา]] (1)

### [[พรรคชาติพัฒนา (พ.ศ. 2550)|พรรคชาติพัฒนา]] (1)

### [[พรรคเป็นธรรม]] (1)

### [[พรรคก้าวไกล]] (0)

### [[พรรคพลังสังคมใหม่]] (0)

### [[พรรคใหม่]] (0)

### [[พรรคท้องที่ไทย]] (0)

### [[พรรคครูไทยเพื่อประชาชน]] (0)

## รายชื่อสมาชิกสภาผู้แทนราษฎรแบบแบ่งเขต

:15px ดำรงสมาชิกภาพ
:15px ถูกสั่งให้หยุดปฏิบัติหน้าที่ 
:15px สิ้นสุดสมาชิกภาพ
:15px ถูกตัดสินให้เลือกตั้งใหม่
:15px ถูกตัดสิทธิ์ทางการเมือง พร้อมกับเลือกตั้งใหม่

แยกตามรายภาคตามการแบ่งของราชบัณฑิตยสถาน

### กรุงเทพมหานคร
มีรายชื่อดังต่อไปนี้

### ภาคกลาง
มีรายชื่อดังต่อไปนี้

### ภาคเหนือ
มีรายชื่อดังต่อไปนี้

### ภาคตะวันออกเฉียงเหนือ
มีรายชื่อดังต่อไปนี้

### ภาคใต้
มีรายชื่อดังต่อไปนี้

### ภาคตะวันออก
มีรายชื่อดังต่อไปนี้

### ภาคตะวันตก
มีรายชื่อดังต่อไปนี้

## การเปลี่ยนแปลงจำนวนสมาชิกสภาผู้แทนราษฎร

### การเลือกตั้งซ่อม
* 10 กันยายน พ.ศ. 2566 – ระยอง เขต 3 เนื่องจากนครชัย ขุนณรงค์ ลาออกจากตำแหน่ง ผลการเลือกตั้งปรากฎว่าพงศธร ศรเพชรนรินทร์ ผู้สมัครจากพรรคก้าวไกลเป็นฝ่ายชนะการเลือกตั้ง
* 15 กันยายน พ.ศ. 2567 – พิษณุโลก เขต 1 เนื่องจากปดิพัทธ์ สันติภาดา ถูกตัดสิทธิ์ทางการเมือง ผลการเลือกตั้งปรากฏว่าจเด็ศ จันทรา ผู้สมัครจากพรรคเพื่อไทยเป็นฝ่ายชนะการเลือกตั้ง
* 30 มีนาคม พ.ศ. 2568 – บึงกาฬ เขต 2 เนื่องจากสุวรรณา กุมภิโร ถูกตัดสิทธิ์ทางการเมือง ผลปรากฏว่าอรอุมา บุญศิริ ผู้สมัครจากพรรคภูมิใจไทย ลงสมัครเพียงคนเดียว และได้รับเลือกตั้งเนื่องจากได้คะแนนมากกว่าผู้ลงมติไม่ประสงค์ลงคะแนน
* 27 เมษายน พ.ศ. 2568 – นครศรีธรรมราช เขต 8 เนื่องจากมุกดาวรรณ เลื่องสีนิล ถูกตัดสิทธิ์ทางการเมือง ผลการเลือกตั้งปรากฎว่าก้องเกียรติ เกตุสมบัติ ผู้สมัครจากพรรคกล้าธรรมเป็นฝ่ายชนะการเลือกตั้ง
* 14 กันยายน พ.ศ. 2568 – เชียงราย เขต 7 เนื่องจากพิเชษฐ์ เชื้อเมืองพาน ถูกตัดสิทธิ์ทางการเมือง ผลการเลือกตั้งปรากฎว่าสง่า พรมเมือง ผู้สมัครจากพรรคเพื่อไทยเป็นฝ่ายชนะการเลือกตั้ง
* 28 กันยายน พ.ศ. 2568 – ศรีสะเกษ เขต 5 เนื่องจากอมรเทพ สมหมาย ได้ถึงแก่กรรมเมื่อวันที่ 27 มิถุนายน พ.ศ. 2568 ผลการเลือกตั้งปรากฎว่าจินณ์ตวรรณ ไตรสรณกุล ผู้สมัครจากพรรคภูมิใจไทยเป็นฝ่ายชนะการเลือกตั้ง
* 19 ตุลาคม พ.ศ. 2568 – กาญจนบุรี เขต 4 เนื่องจากศักดิ์ดา วิเชียรศิลป์ ได้ลาออกเมื่อวันที่ 9 กันยายน พ.ศ. 2568 ผลการเลือกตั้งปรากฎว่าวิสุดา วิเชียรศิลป์ ผู้สมัครจากพรรคภูมิใจไทยเป็นฝ่ายชนะการเลือกตั้ง

## ประชากรศาสตร์
สมาชิกที่มีอายุมากที่สุด (นับจนถึงวันเลือกตั้ง) คือ พลตำรวจโท วิโรจน์ เปาอินทร์ สมาชิกสภาผู้แทนราษฎร แบบบัญชีรายชื่อ พรรคเพื่อไทย อายุ 89 ปี 

สมาชิกที่มีอายุน้อยที่สุด (นับจนถึงวันเลือกตั้ง) มีอายุ 27 ปีจำนวน 4 คน ดังรายชื่อดังต่อไปนี้
* ทิสรัตน์ เลาหพล สมาชิกสภาผู้แทนราษฎรกรุงเทพมหานคร เขต 29 พรรคประชาชน
* ทวิวงศ์ โตทวิวงศ์ สมาชิกสภาผู้แทนราษฎรจังหวัดพระนครศรีอยุธยา เขต 1 พรรคประชาชน 
* สุดารัตน์ พิทักษ์พรพัลลภ สมาชิกสภาผู้แทนราษฎรจังหวัดอุบลราชธานี เขต 7 พรรคเพื่อไทย 
* อัคร ทองใจสด สมาชิกสภาผู้แทนราษฎรจังหวัดเพชรบูรณ์ เขต 6 พรรคพลังประชารัฐ

สมาชิกเป็นเพศชาย 402 คน เพศหญิง 93 คน และผู้มีความหลากหลายทางเพศ 4 คน และมีสมาชิก 268 คนที่ได้รับเลือกตั้งเป็นครั้งแรก

## ผู้ดำรงตำแหน่ง
* **ประธานสภาผู้แทนราษฎร** : วันมูหะมัดนอร์ มะทา
* **รองประธานสภาผู้แทนราษฎรคนที่หนึ่ง** : 
** ปดิพัทธ์ สันติภาดา (5 กรกฎาคม พ.ศ. 2566 – 7 สิงหาคม พ.ศ. 2567)
** พิเชษฐ์ เชื้อเมืองพาน (13 กันยายน พ.ศ. 2567 – 1 สิงหาคม พ.ศ. 2568)
** ไชยา พรหมา (10 สิงหาคม พ.ศ. 2568 – 12 ธันวาคม พ.ศ. 2568)
* **รองประธานสภาผู้แทนราษฎรคนที่สอง** : 
** พิเชษฐ์ เชื้อเมืองพาน (5 กรกฎาคม พ.ศ. 2566 – 10 กันยายน พ.ศ. 2567)
** ภราดร ปริศนานันทกุล (13 กันยายน พ.ศ. 2567 – 19 มิถุนายน พ.ศ. 2568)
** ฉลาด ขามช่วง (28 กรกฎาคม พ.ศ. 2568 – 12 ธันวาคม พ.ศ. 2568) 

### การลงมติเลือกผู้ดำรงตำแหน่ง

## คณะกรรมาธิการ
### คณะกรรมาธิการสามัญ

### คณะกรรมาธิการวิสามัญ

## ฉายารัฐสภา (เฉพาะสภาผู้แทนราษฎร)

## ดูเพิ่ม

* วุฒิสภาไทย ชุดที่ 12
* วุฒิสภาไทย ชุดที่ 13
* การลงมติเลือกนายกรัฐมนตรีไทย พ.ศ. 2566
* การลงมติเลือกนายกรัฐมนตรีไทย พ.ศ. 2567
* การลงมติเลือกนายกรัฐมนตรีไทย พ.ศ. 2568
* คณะรัฐมนตรีไทย คณะที่ 63
* คณะรัฐมนตรีไทย คณะที่ 64
* คณะรัฐมนตรีไทย คณะที่ 65
* รัฐบาลไทย

## เชิงอรรถ
### หมายเหตุ

### อ้างอิง


หมวดหมู่:การเมืองไทยในปี พ.ศ. 2566
หมวดหมู่:รัฐธรรมนูญแห่งราชอาณาจักรไทย พุทธศักราช 2560